钦定古今图书集成/明伦汇编/氏族典/第609卷 > 《郑樵通志》 > 段干越人
## 钦定古今图书集成/明伦汇编/氏族典/第609卷 > 《郑樵通志》 > 段干越人

按《战国策》：段干越人谓新城君曰：“王良之弟子驾云
取千里马，遇造父之弟子。造父之弟子曰：‘马不千里’。
王良弟子曰：‘马，千里之马也，服千里之服也，而不能
取千里，何也？曰：‘子缠牵长。故缠牵于事，万分之一也，
而难千里之行。今臣虽不肖，于秦亦万分之一也，而
相国见臣不释塞者，是缠牵长也’’。”

《齐东野语》：《唐书·宗室世系表叙》云：“李耳字伯阳，一字
聃。其后有李宗者，魏封于段，为干木大夫。”按《史记》聃
之子宗为魏将，封于段干。《抱朴子》亦云：“伯阳有子名
宗，仕魏有功，封于段干。”审此段干乃邑名耳。然《孟子》
有段干木，《列子》有段干生，《史记·魏世家》有段干子，《田
敬仲世家》有段干朋，《战国策》有段干纶、段干崇。段干，
越人。意者因邑以为姓，故木与朋、纶与崇，越人皆其
名，而子与生，则男子之通称耳。《风俗通姓氏注》以为姓段名干木，恐或失之。盖战国时自有段规，疑段与
段干自别。若如《唐史》之说，则段干木姓李名宗，为魏
将，有功，封于段干。若如史迁、葛洪之言，则段干木之
贤，魏侯所以师而敬之者，恐别一人耳。姑书其说，以
以俟博识者订之。

凌迪知《万姓统谱》。